**Afklar roller og opgaver**

**Hvad kan det bruges til?**

Det er ikke altid tydeligt, hvem der laver hvad i en forening. Derfor er det en god idé jævnligt at kigge nærmere på, hvordan klubben er organiseret, dvs. hvilke opgaver der bliver løst, og hvem der løser dem. Få et overblik, der kan give inspiration til at aflaste nogle for opgaver og få set på, om der er brug for flere frivillige eller en anden opbygning.

**Hvem kan bruge værktøjet?**

Bestyrelsen**,** udvalg, trænerteams og forældreudvalg

**Arbejdsform:** Plenum

**Materialer:** Papir, blyant, post-it

**Forslag til arbejdsmodel:**

Punkt 1. Lav en tegning/organisationsdiagram, der skitserer klubbens nuværende struktur med bestyrelsen, udvalg, enkeltstående funktioner/personer mm.

Tidsforbrug: 20 min.

Punkt 2. Beskriv med post-it alle de opgaver, der bliver løst og placér dem i organisationsdiagrammet.

Tidsforbrug: 30 min.

Punkt 3. Gennemgå arbejdsbelastningen på bestyrelsen, udvalg, enkeltpersoner mm. Har nogen brug for at blive aflastet? Skal der rekrutteres flere frivillige, og er der opgaver, der ikke bliver løst? Er der opgaver, der ikke skal løses fremover?

Tidsforbrug: 40 min.

Punkt 4. Lav en aftale om hvem og hvordan, der kan arbejdes videre med at lette personer/udvalg for arbejdsopgaver.

Tidsforbrug: 20 min.

**Til inspiration:**

Det kan være en god idé at se på, hvordan arbejdet for de frivillige ledere kan gøres nemmere: F.eks.

* Kan flere inddrages i udvalg, der letter bestyrelsens arbejde? Se evt. ”Del opgaverne” og

”Inddrag medlemmerne”.

* Kan opgaverne opdeles i mindre selvstændige opgaver og delopgaver?
* Er arbejdsbelastningen for stor på enkelte personer?
* Uddelegér ad hoc-opgaver til flere frivillige. Se evt. ”Del opgaverne” og ”Inddrag

medlemmerne”.

* Synliggør hvilke opgaver, der skal løses hvornår. Lav arbejdsbeskrivelser på opgaver.
* Vær god til at holde møder. Se evt. ”Hold bedre møder”.

|  |  |  |
| --- | --- | --- |
| **Tidsforbrug** | **Opgave** | **Opmærksomhed** |
| 5 min  20 min  30 min  40 min  20 min  5 min | Velkomst  Skitsér organisering af klubben med bestyrelsen, faste udvalg, ad hoc-udvalg og enkeltstående personer (diagram).  Skriv de opgaver, der løses i klubben i organisationsdiagram.  Gennemgå̊ opgaver i forhold til arbejds- belastning på udvalg/enkeltpersoner.  Kan nye udvalg, flere ad hoc-opgaver lette klubbens arbejde?  Udarbejdelse af handlingsplan. Hvem gør det?  Hvad gør de?  Hvornår gøres det?  Afslutning | Valg af ordstyrer og referent  Post-it, kuglepenne, flipover eller whiteboard  Post it, tavle eller whiteboard  Tak for input og deltagelse |

**Afklar rollerne**

Brug dette skema til at beskrive arbejdsopgaver og organisering

|  |  |  |  |
| --- | --- | --- | --- |
| **Opgaver** | **Hvem løser opgaven** | **Hvor mange ressourcer bruges (personer, tid, energi, økonomi)** | **Bemærkninger** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |